Izgubio sam svoju ljubav u Bagdadu - nova knjiga Michaela Hastingsa
 Hastings vrlo zorno opisuje svakodnevni život u vrtlogu iračkog rata, dajući čitatelju jedinstvenu perspektivu.
Knjiga Michaela Hastingsa Izgubio sam svoju ljubav u Bagdadu napisana je u dva sloja. U prvom se autor prisjeća najstravičnijih ratnih zbivanja u Iraku između 2005. i 2007. godine. Drugi dio je zapravo intimna Hastingsova ispovijed o turbulentnoj i idealističkoj vezi s njegovom djevojkom Andi koja je za njim došla u Bagdad gdje je tragično izgubila život. Ovaj tjedan medijima je dominirala vijest o smjeni američkog zapovjednika u Afganistanu Stanleya McvChrystala i tekst o njemu koji je do te smjene doveo objavljen u časopisu u kojem se general podrugljivo izražavaoo nizu američkih viših dužnosnika. Profil generala McChrystala napisao je novinar Michael Hastings, dugogodišnji izvjestitelj iz Iraka. On će možda zauvijek ostati upamćen kao novinar koji je uvaljao generala McChrystala u nevolju, međutim, on je i autor knjige . Knjiga je nedavno objavljena u meko ukoričenom izdanju. Knjiga Michaela Hastingsa napisana je u dva sloja. U prvom se autor prisjeća najstravičnijih ratnih zbivanja u Iraku između 2005. i 2007. godine. Drugi dio je zapravo intimna Hastingsova ispovijed o turbulentnoj i idealističkoj vezi s njegovom djevojkom Andi koja je za njim došla u Bagdad gdje je tragično izgubila život. "Znali smo da želimo imati ozbiljnu vezu vrlo brzo. I postalo je teško za nas, jer sam ja izbivao iz zemlje po dva mjeseca. Bio sam dva mjeseca u Bagdadu, pa dva u New Yorku. Pitanje je bilo što je s ona dva mjeseca dok sam u Bagdadu, a Andi u New Yorku – hoće li to naša veza preživjeti? I ona je uspjela dobiti posao u Nacionalnom demokratskom institutu koji ju je poslao u Bagdad. 17. siječnja 2007. Andi je ubijena u konvoju koji je upao u zasjedu sunitskih ekstremista. Bio sam u tom trenutku u Bagdadu. I kad mi javljena ta užasna vijest, znao sam da moram ustanoviti što se uistinu dogodilo i to prije negoli se s njenim lijesom vratim na sprovod u Sjedinjene Države. U sljedećih pet dana počeo sam rekonstruirati što se dogodilo, razgovarao sam s jednim od preživjelih i intervjuirao svoje izvore u Bagdadu. Kad sam došao u Sjedinjene Države, urednici mi nisu dopustili da se odmah vratim natrag u Bagdad i tako sam počeo pisati knjigu", navodi Hastings. A u toj knjizi Hastings vrlo zorno opisuje svakodnevni život u vrtlogu iračkog rata, dajući čitatelju jedinstvenu perspektivu kakvu vjerojatno ne bi imao čitajući njegova izvješća, ili bilo kojeg drugog ratnog izvjestitelja, iz Bagdada. Posebno su upečatljivi dijelovi u kojima autor govori o svojim nastojanjima da održi na životu vezu s Andi usred sveprisutnog nasilja i smrti. Autor je rekao po objavljivanju knjige kako je njeno pisanje za njega predstavljalo svojevrsni kanal kroz koji je pokušao istisnuti iz sebe ogorčenje i srdžbu: "Mislim da je pisanje bilo za mene način da pokušam razložno zaključiti što se uistinu dogodilo. Jer ono u što sam ja vjerovao jest da je riječ o jednom posve besmislenom gubitku prekrasnog ljudskog života. Pisanje je meni bio način da pokušam shvatiti za sebe sve okolnosti, ali istovremeno i da osiguram da Andi nikad ne bude zaboravljena. Jedva se sjećam što sam pisao prvih mjesec dana – to je bila više terapija. Kad sam započeo preuređivati i editirati rukopis, ni sam nisam mogao vjerovati koliko sam već bio napisao. Bio sam ogorčen i ljut i želio sam te emocije na vjeran način dočarati u knjizi. Nisam htio da to bude knjiga o političkim analizama, svojevrsna intelektualna gimnastika, jer rat nije intelektualna gimnastika, pogotovo ako je imao tako dalekosežne i tragične posljedice po moj život", . Knjigu Michaela Hastingsa objavila je izdavačka kuća Scribner